DOMES SĒDES PROTOKOLA PIELIKUMS Olainē

- 2021.gada 22.septembrī Nr.12
- 6.p.

Par speciālistam izīrējamas dzīvojamās telpas statusa noteikšanu pašvaldības dzīvokļa īpašumam Stacijas ielā 22 - 11 (Olainē) un dzīvokļa nodošanu Olaines 1.vidusskolai

#### Tiek dots vārds: A.Čmiļam, A.Bergam, L.Gulbei

Saskaņā ar Sociālo, izglītības un kultūras jautājumu komitejas 2021.gada 11.augusta sēdes atzinumu 'Par pašvaldības brīvajiem, neizīrētajiem dzīvokļiem (Stacijas ielā 20 -36 (Olainē), Meža ielā 6 - 17 (Jaunolainē) un Stacijas ielā 22 - 11 (Olainē))' (8.prot., 4.p.) 6.punktu nolemts paredzēt dzīvokli Stacijas ielā 22 - 11, Olainē, Olaines novadā, izīrēšanai speciālistam - pamats Olaines 1.vidusskolas 2021.gada 6.maija raksts Olaines 1.vidusskolas pedagogam ( Nr.O1V/1-30/21/47- ND 'Par dienesta dzīvokļa piešķiršanu Olaines 1.vidusskolai' ). Saskaņā ar Olaines novada domes 2014.gada 22.jūlija noteikumu Nr.2 'Speciālistam ar izīrējamas dzīvojamās telpas statusa noteikšana, izīrēšanas kārtība un lietošanas noteikumi' ( 16.06.2021.grozījumiem ): 3.punktu, jautājumu par Speciālistam izīrējamas dzīvojamās telpas statusa noteikšanu, atcelšanu un nodošanu Pašvaldības iestādes (turpmāk - Iestāde) rīcībā uz Iestādes raksta pamata, saistīts ar pašvaldības funkciju nodrošināšanu kurā norādīts nepieciešamības pamatojums ( pārvaldes uzdevumu jomā, kurā nepietiekams kvalificētu speciālistu nodrošinājums ) izskata un izvērtē Sociālo, izglītības un kultūras jautājumu komiteja un virza lēmuma projektu izskatīšanai Olaines novada domei vai atsaka Speciālistam izīrējamas dzīvojamās telpas statusa noteikšanu un nodošanu Pašvaldības iestādes rīcībā; 4.punktu, speciālistam izīrējamas dzīvojamās telpas statusu nosaka Olaines novada dome ar lēmumu (statuss, dzīvokļa atbilstība sanitārajam un tehniskajām normām, kā arī citus dzīvokļu ekspluatācijas noteikumus); 6.punktu, speciālistam izīrējamas dzīvojamās telpas (turpmāk - dzīvoklis vai dzīvojamās telpas) nodod Iestādes rīcībā ar mērķi izīrēt kvalificētam Iestādes darbiniekam uz darba attiecību laiku , ja darbinieks sastāv darba attiecībās ar šo iestādi un tā rīcībā nav īpašumā esošas dzīvojamās telpas vai īres dzīvoklis Olaines novada administratīvajā teritorijā; 7.punktu, izīrētājs nodod dzīvošanai derīgu dzīvokli uz trīspusēji noslēgta akta pamata starp Izīrētāju, Iestādes pilnvaroto pārstāvi un iestādes darbinieku un slēdz dzīvojamo telpu īres līgumu uz Iestādes raksta pamata, kurā norādīts konkrēts Iestādes darbinieks (turpmāk tekstā Darbinieks) un noteikts dzīvojamo telpu īres līguma termiņš. Iestādes vadītājam ir tiesības pagarināt dzīvojamo telpu īres līguma termiņu, iesniedzot attiecīga rakstura rakstu Izīrētājam;

- 8.punktu, noslēgts dzīvojamo telpu īres līgums dod tiesības Darbiniekam un viņa ģimenes locekļiem - laulātajam un nepilngadīgajiem bērniem deklarēt dzīvesvietu dzīvoklī;
- 14.punktu, dzīvokļa īrnieka (Darbinieka) un Izīrētāja tiesības un pienākumi tiek noteikti abpusēji noslēgtajā dzīvokļa īres līgumā, kura pielikums ir Dzīvojamās telpas pieņemšanas - nodošanas akts.

Dzīvokļa Stacijas ielā 22 - 11, Olainē, Olaines novadā, sastāvs - 2 istabas, kopējā platība 38.10 kv.m, dzīvojamā platība 23.30 kv.m (mājas un zemes kopīpašuma domājamā daļa 3810/264817 (4.stāvs)).